Felipe Kalderon
Felipe de Xesus Kalderon İnoxosa (isp. Felipe de Jesús Calderón Hinojosa; 18 avqust 1962[…], Morelia) — Meksika siyasətçisi, 2006–2012-ci illərdə Meksika Prezidenti. O, sağ mərkəzçi Milli Fəaliyyət Partiyasından (PAP) seçilmişdir. Kalderon solçu namizəd Andres Manuel Lopes Obradora qarşı yüksək rəqabətli seçkilərdə qalib olduqdan sonra hakimiyyətə gəlmişdir. Odur ki, Obrador məğlubiyyətini qəbul etməmişdir. Seçkilərin nəticəsi kütləvi etiraz nümayişlərinə səbəb olmuş və nəhayət, yalnız iki ay sonra məhkəmədə təsdiqlənmişdir. Kalderon 2004-cü ilə qədər sələfi Visente Foksun hökumətində energetika naziri olmuşdur. 2006-cı ildə Kalderon güclü narkotik kartellərinə qarşı ordu göndərmişdir.